Edasi sõitsime Dresdenisse. Seal kulus oodatust kõvasti vähem aega, vaatasime vanalinna ära, Frauenkirche oli ehitamisel, nagu suurem osa vaatamisväärsusi, mida oleme tahtnud näha. Saime ootamatult pool vaba päeva ja otsustasime käia otsida üles ühe poe, mida pidime homme otsima. Dresdenist mitte väga kaugel asuvas linnas. Läksime kohale ja  majas, kus pidi olema PC Records - OI, RAC, Hatecore jne plaadi- ja nännipood - oli mingi streetfashion noortemoe riidekauplus. Selle asemel, et teha majale tiir peale (selline pisike putka moodi maja oli) ja vaadata, ega mõnda muud sissepääsu veel ei ole, kappasime meie kohe minema, et äkki ei ole see maja ja kõmpisime siis terve linna läbi, et leida maja, mis pildi järgi sarnaneks otsitule. Et sellel tänaval peab olema (käisime veel mõlemad telefoniga netis, et kontrollida, et aadress ikka õige on) ja käisime  siis terve tänava läbi, mis läks läbi terve linnakese. Kaks tundi hiljem jõudsime sama pisikese maja juurde välja, aga teisele poole. Kolm korda võib arvata, kas oli seal pisike ukseke ja selle kõrval uksekell sildiga PC Records. Siinkandis ei saa suuremat reklaami või silti sellisele kohale üles panna, sedasorti tähelepanu äratamine ei ole kasulik. Tegime neile käivet, ostsime hunniku plaate, mis meil tegelikult netist ammu tõmmatud on, ja kumbki ühe T-särgi. Müüja oli äärmiselt üllatunud, et keegi  Eestist neid üles otsis:D Ja meie olime positiivselt üllatunud, et üks marurahvuslasest sakslane teab, kus asub Eesti ja oskas isegi küsida, kas oleme Tallinnast või kaugemalt.